**SADARBĪBAS LĪGUMS Nr.**

**Latvijas – Lietuvas pārrobežu programmas projekta LLI-542 “IT programmēšanas un robotikas kompetenču attīstība Latgales, Visaginas un Ignalinas pārrobežu reģionu skolās”, akronīms – RoboNet īstenošanai**

|  |  |
| --- | --- |
| Daugavpils, | 2021. gada \_\_\_\_.\_\_\_\_\_\_\_\_\_\_\_\_\_ |
|  |  |

**Biedrība** **„Latgales reģiona attīstības aģentūra”,** reģ.nr. 41503023129, juridiskā adrese Saules iela 15, Daugavpils, LV-5401, Interreg V-A Latvijas – Lietuvas pārrobežu programmas 2014.-2020.gadam projekta LLI-542 “IT programmēšanas un robotikas kompetenču attīstība Latgales, Visaginas un Ignalinas pārrobežu reģionu skolās”, akronīms – RoboNet (turpmāk tekstā **- Projekts**) kā Finansējuma saņēmējs (turpmāk tekstā **-** **LRAA**), tās direktora Māra Bozoviča personā, kurš rīkojas uz Statūtu pamata, no vienas puses,

un

**Daugavpils pilsētas dome**, reģ.nr. 90000077325, juridiskā adrese Kr.Valdemāra ielā 1, Daugavpils, tās priekšsēdētāja Igora Prelatova personā, kurš rīkojas uz Nolikuma pamata, turpmāk tekstā **- Pašvaldība**, no otras puses, kopā saukti **Puses,** noslēdz sekojošu Sadarbības līgumu (turpmāk tekstā **- Līgums**).

1. **LĪGUMA PRIEKŠMETS**

Līgums ir vērsts uz Pušu sadarbību Latvijas – Lietuvas pārrobežu programmas projektā LLI-542 “IT programmēšanas un robotikas kompetenču attīstība Latgales, Visaginas un Ignalinas pārrobežu reģionu skolās” (turpmāk – Projekts) ietvaros un Projekta mērķu sasniegšanas nodrošināšanu un nosaka Pušu apņemšanos, saistības un pienākumus šādās jomās: līdzfinansējuma nodrošināšana Projekta aktivitāšu īstenošanai, vispārējie sadarbības jautājumi, Projekta ietvaros Daugavpils Valsts ģimnāzijai un Saskaņas skolai piegādātā aprīkojuma (turpmāk tekstā – **Aprīkojums**) izmantošanas un apsaimniekošanas jautājumi.

1. **PAŠVALDĪBAS PIENĀKUMI UN TIESĪBAS**
	1. Pašvaldībai Projekta ietvaros tiek ieplānots finansējums 52 509,00 EUR (piecdesmit divi tūkstoši pieci simti deviņi *euro* nulle centi) apjomā, saskaņā ar projekta aprakstu un tāmi, kas pievienota šim Līgumam, Pašvaldības līdzfinansējums sastāda 5 251,00 EUR (pieci tūkstoši divi simti piecdesmit viens euro nulle centi) (10%) un nepieciešamais priekšfinansējums sastāda 47 258,00 EUR (četrdesmit septiņi tūkstoši divi simti piecdesmit astoņi *euro* nulle centi) (90%).
	2. Līdzfinansējumu un priekšfinansējumu 52 509,00 EUR (piecdesmit divi tūkstoši pieci simti deviņi *euro* nulle centi) apmērā Pašvaldība ieskaita LRAA kontā līdz 2021. gada 30. martam.
	3. LRAA, šī Līguma ietvaros pēc iepirkuma procedūras veikšanas par robotehnikas aprīkojuma iegādi Pašvaldības skolām, līguma noslēgšanas ar iepirkumā uzvarējušajiem piegādātājiem un aprīkojuma saņemšanas, nodod attiecīgo Aprīkojumu Pašvaldībai vai attiecīgi pilnvarotai Pašvaldības iestādei bezatlīdzības lietošanā uz patapinājuma līguma pamata uz laiku 5 gadi pēc Projekta noslēguma. Pēc šī termiņa beigām Aprīkojums tiek nodots Pašvaldības bilancē.
	4. Pašvaldība apņemas saudzīgi izmantot Aprīkojumu saskaņā ar projekta mērķiem, tas nevar tikt atsavināts, ieķīlāts, nodots lietošanai trešajām personām. Ja aprīkojums tiek salauzts, sabojāts, pazaudēts vai nozagts Pašvaldība apņemas par saviem līdzekļiem iegādāties ekvivalentu.
	5. Pašvaldība nodrošina pieeju LRAA un Projekta auditoriem no Vides aizsardzības un reģionālās attīstības ministrijas un Latvijas – Lietuvas programmas sekretariāta visa patapinājuma līguma darbības laikā.
	6. Pašvaldībai ir tiesības pieprasīt un saņemt no LRAA visu ar Līguma ieviešanu saistīto informāciju.
	7. Pašvaldībai ir pienākums informāciju par Projektu un tā aktivitātēm publicēt savā mājas lapā.
2. **LRAA TIESĪBAS UN PIENĀKUMI**
	1. LRAA nodrošina Projekta ieviešanu atbilstoši Līgumam, Projekta pieteikumam, Projekta pieteikuma aktivitāšu plānam un budžeta plānam, un Pašvaldības interešu pārstāvniecību Projekta ietvaros Projekta mērķu sasniegšanai un šī Līguma izpildei, t.sk. veic iepirkuma procedūras, slēdz līgumus, pieņem un atlaiž Projekta darbiniekus, sagatavo Projekta atskaites u.c. aktivitātes.
	2. LRAA nodrošina atbilstošo Aprīkojuma tehnisko specifikāciju saskaņošanu ar Pašvaldību pirms iepirkuma izsludināšanas.
	3. LRAA atbilstoši Līguma 2.1 punktam saņemto Pašvaldības līdzfinansējumu un priekšfinansējumu izmanto tikai un vienīgi Projekta mērķu realizēšanai.
	4. LRAA pēc Projekta noslēguma, atskaišu apstiprināšanas un galīgā maksājuma saņemšanas no Latvijas lietuvas programmas sekretariāta 10 (desmit) dienu laikā pārskaita uz Pašvaldības kontu priekšfinansējumu 47 258,00 EUR (četrdesmit septiņi tūkstoši divi simti piecdesmit astoņi *euro* nulle centi) (90%) apmērā.
	5. LRAA pienākums ir sniegt Pašvaldībai pēc tās rakstiska pieprasījuma ar šī Līguma izpildi saistīto informāciju.
	6. LRAA nodrošina ar Projektu saistītās informācijas publisku pieejamību internetā [www.visitlatgale.com](http://www.visitlatgale.com).
3. **LĪGUMA TERMIŅŠ**
	1. Līgums ir spēkā no tā parakstīšanas brīža līdz pilnīgai Pušu pienākumu un saistību izpildei.
4. **NEPĀRVARAMA VARA UN ĀRKĀRTĒJI APSTĀKĻI**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas un / vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš paredzēt vai novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, katastrofas, epidēmija, kara darbība, blokāde.
5. **LĪGUMA PAPILDINĀJUMI UN GROZĪJUMI**
	1. Puses vienojas, ka Līgums var tikt papildināts vai grozīts, ja abas Puses par to vienojas rakstiski, un papildinājumi un/vai grozījumi kļūst par Līguma neatņemamu sastāvdaļu ar noteikumu, ka papildinājumi vai grozījumi nav pretrunā ar Līguma priekšmetu un Projekta noteikumiem.
6. **CITI NOTEIKUMI**
	1. Līgums stājas spēkā un kļūst saistošs Pusēm ar tā parakstīšanas brīdi un darbojas līdz Pušu Līguma saistību pilnīgai izpildei.
	2. Puses strīdus un domstarpības risina pārrunu ceļā. Ja tas nav iespējams, tad domstarpības un strīdi tiks izšķirti tiesā saskaņā ar LR spēkā esošajiem normatīvajiem aktiem.
	3. Līgums ir sastādīts uz 2 (divām) lappusēm un 1 (vienu) pielikums, 2 eksemplāros ar vienādu juridisku spēku, pa vienam eksemplāram katrai no Pusēm.
7. **PUŠU REKVIZĪTI UN PARAKSTI**

|  |  |
| --- | --- |
| **LRAA** | **PAŠVALDĪBA** |
| Latgales reģiona attīstības aģentūra | Daugavpils pilsētas dome |
| Reģ.nr. 41503023129 | Reģ.nr. 90000077325 |
| Saules iela 15, Daugavpils LV-5401 | Kr.Valdemāra ielā 1, Daugavpils |
| Banka: AS “SEB banka” | Banka:  |
| Konts: LV39UNLA0050013846317 | Konts:  |
| Kods: UNLALV2X | Kods:  |
|  |  |
| Māris Bozovičs, direktors | Igors Prelatovs, priekšsēdētājs |
| Z.V. | Z.V. |

**Pielikums**

**Projekta LLI-542 “IT programmēšanas un robotikas kompetenču attīstība Latgales, Visaginas un Ignalinas pārrobežu reģionu skolās” (RoboNet) apraksts un tāme**

**Vadošais partneris:** Latgales reģiona attīstības aģentūra

**Partneris Lietuvā:** Eiroreģiona “Ezeru zeme” Lietuvas sekretariāts

**Projekta ilgums:** 22 mēneši, līdz 2022. gada jūnijam

**Projekta kopējais budžets:** 369 330 EUR

**Finansējuma sadalījums:**85% ERAF, 5% Valsts budžets, 10% līdzfinansējums

Projekta galvenais mērķis ir paaugstināt cilvēkresursu kompetences IT programmēšanas un robotikas jomā Latgales, Visaginas un Ignalinas pārrobežu reģionā. Šobrīd IT programmēšanas un robotikas apmācības reģionos ir stipri ierobežotas gan pasniedzēju, gan materiālās bāzes trūkuma dēļ, tāpēc šīs problēmas risinājumam tiks īstenots RoboNet projekts. Rezultātā ievērojami tiks paaugstināts skolu kompetences līmenis programmēšanas un robotikas priekšmetu pasniegšanā skolēniem, tādējādi nostiprinot kapacitāti STEM (zinātne, tehnoloģijas, tehnikas un matemātikas disciplīnas) izglītības modeļa ieviešanai 14 vispārizglītojošajās skolās Latgalē (Daugavpils Valsts ģimnāzija, Daugavpils Saskaņas pamatskola, Līvānu 1. vidusskola, Ludzas pilsētas ģimnāzija, Balvu Valsts ģimnāzija, Jāņa Eglīša Preiļu Valsts ģimnāzija, Viļakas Valsts ģimnāzija, Rugāju vidusskola un Špoģu vidusskola) un Lietuvā (Ignalinas Česlovo Kudabos proģimnāzija, Visaginas “Atgimimo” ģimnāzija, “Gerosios Vilties” vidusskola, Visaginas “Verdenės” ģimnāzija un Dusetu Kazimiero Būgos ģimnāzija).

Projekta ietvaros šajās skolās tiks apmācīti 30 pasniedzēji, sagatavota atbilstoša mācību literatūra latviešu un lietuviešu valodās un izveidota mācību materiālā bāze ar programmējamiem robotiem. Tiek plānots, ka jau 2021. gada laikā 420 skolēni uzsāks interešu izglītības mācības programmēšanā un robotikā. Pārbaudīt jauniegūtās zināšanas un prasmes skolēni varēs robotehnikas sacensībās, kas tiks rīkotas Latgalē un Lietuvā. Spēcīgākajām komandām būs nodrošināta arī dalība robotu sacensībās Robotex Tallinā, Igaunijā.

|  |
| --- |
| **Tāme projekta RoboNet īstenošanai, priekšfinansēšanai un līdzfinansēšanai (EUR)** |
| **Daugavpils** |  |  |  |
| **N.p.k.** | **Izmaksu pozīcija** | **Kopā RoboNet projektā** **9 skolas** | **Priekšfinansējums pašvaldībai** **(2 skolas - Daugavpils Valsts ģimnāzija un Saskaņas pamatskola)**  | **T.sk. līdzfinansējums 10%** |
| **1.** | **Administratīvās izmaksas** (projekta koordinators, grāmatvedis, kanceleja, birojs, transports, komandējumi) | 62 115 | 13 803 | 1 380 |
| **2.** | **Pakalpojumi projekta aktivitāšu īstenošanai -** pasniedzēju apmācība, konferences (2), robotehnikas sacensības (3), Robotex Tallina (1), tai skaitā dalībnieku transports un ēdināšana | 48 895 | 10 866 | 1 087 |
| **3.** | **Robotehnikas aprīkojums skolām (9 komplekti)** | 125 280 | 27 840 | 2 784 |
|  | **Kopā:** | **236 290** | **52 509** | **5 251** |